open-index/open-wikipedia-markdown huggingface dataset:
E.E. Cummings

**Edward Estlin Cummings**, vanligvis forkortet til **E.E.&nbsp;Cummings** eller **e.e. cummings**, (født 14. oktober 1894, død 3. september 1962), var en amerikansk poet.

Cummings er best kjent for sin uvanlige bruk av både grammatikk og tegnsetting: store bokstaver dukker opp midt i ord, tegnsettingen og linjene er ofte (tilsynelatende) helt kaotisk, og mange av diktene hans er vanskelige å forstå noe av før de leses høyt. Virvarsbruken av store og små bokstaver fikk også forleggerne hans til å skrive navnet med bare små bokstaver, e.e. cummings, men Cummings selv skal ikke ha gjort dette.

Et eksempel på stilen hans er dette lille diktet hentet fra diktsamlingen *Tulips and Chimneys* (1923):


l(a

le
af
fa
ll

s)
one
l

iness


Et annet berømt eksempel er det følgende diktet som er mer tradisjonelt og likevel viser Cummings' utradisjonelle stil:


anyone lived in a pretty how town
(with up so floating many bells down)
spring summer autumn winter
he sang his didn't he danced his did

Women and men(both little and small)
cared for anyone not at all
they sowed their isn't they reaped their same
sun moon stars rain


## Referanser


## Eksterne lenker
* 
* 
* 
*
Atrium

Et **atrium** var i antikken et sentralt rom eller en gård i et romersk privathus. Her var ikke tak over, og i midten var der et basseng til å samle regnvann.

I tidlig kristen arkitektur er det  en åpen plass foran basilikaen hvor biskopen skulle tas imot før gudstjenestene. Den har lave søyleganger på alle fire sidene med et springvann i midten.

Senere er navnet brukt på alle forhaller foran en kristen sakralbygning.

I moderne tid brukes atrium også om en hage eller et gårdsrom som er omsluttet av et eller flere lave hus, eller om et åpent overbygget rom inne i et kontor, hotell eller annet offentlig bygg.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Nea

**Nea** (sørsamisk: *Ganka*, svensk: *Nean*) er en 80 km lang elv som renner vestover fra svenskegrensen gjennom Tydal og Selbu i Trøndelag. Den har sitt utspring i Sylsjøen og renner etter 3 km ut i Nesjøen, videre gjennom Vessingsjøen før den møter Tya i Ås i Tydal. Deretter følger den Tydalen og møter Rotla 15 km før den renner ut i Selbusjøen. Fra utløpet av Selbusjøen kalles elva Nidelva.

Nea er en del av Nea-Nidelvvassdraget.

Nea er ei svært attraktiv fiskeelv. Fisk på 1,5 – 2 kg er vanlig, men en kan oppleve å få storrugger på 5-6 kg. Sommeren 2006 ble fiskefilmen *Tørrfluelandet 3* (med Lars Lenth, Andreas Fismen og Bård Tufte Johansen) innspilt i Nea og sideelva Tya. I 2019 og 2020 ble også deler av dokumentarserien *Fiskelykken med Christer* (med Christer Storrønning) spilt inn i Nea.

## Se også
* Nea kraftverk

## Referanser
Istituto Europeo di Design

**Istituto Europeo di Design** er et internasjonalt nettverk av skoler som driver undervisning og forskning innen design *(IED Design)*, motedesign *(IED Moda Lab)*, visuell kommunikasjon *(IED Arti Visive)* og kommunikasjon *(IED Comunicazione)*.

Skolen ble grunnlagt i 1966, og per 2026 tilbyr plasser i Milano, Roma, Cagliari , Firenze og Torino i Italia. Madrid, Barcelona og Bilbao i Spania, São Paulo og Rio de janeiro i Brasil, og i New york i USA. Skolen tilbyr 3-årige studieprogram, mastergrad, etterutdanning og spesialisering.

## Referanser


## Eksterne lenker
* Istituto Europeo di Designs nettsted
Anne Stine Ingstad

**Anne Stine Ingstad** (døpt **Anne Kirstine Moe**; 1918–1997) var en norsk arkeolog, mest kjent for sine utgravninger ved L’Anse aux Meadows på nordspissen av Newfoundland i Newfoundland og Labrador, Canada. Her fant hun sammen med sin mann Helge Ingstad entydige beviser for norrøn bosetning fra ca. år 1000 e.Kr.

## Liv og virke
Anne Stine Moe ble født den 11. februar 1918 på Lillehammer og oppvokst samme sted. I 1941 giftet hun seg med Helge Ingstad. Deres datter er forsker og professor Benedicte Ingstad.

Hun tok sin utdannelse som arkeolog på 1950-tallet og avla magistergradseksamen i nordisk arkeologi ved Universitetet i Oslo i 1960. Steinalderen var utgangspunktet for hennes første fagartikler. Hun var også engasjert i en kort periode som leder for Norsk Skogbruksmuseum 1960–61. 

I 1960 oppdaget Helge Ingstad en mulig boplass i Newfoundland. I 7 sesonger, mellom 1961 og 1968 ledet Anne Stine Ingstad et lag med deltakere fra Sverige, Island, Canada, USA og Norge. Dette teamet kunne etterhvert bekrefte sagahistorien om at vikingene dro til Amerika 500 år før Christofer Columbus.. 137 Fagmiljøene lot seg etterhvert overbevise, og Time Magazine vurderte dette som en av de viktigste oppdagelser på 1900-tallet. På 1970-tallet tok Anne Stine Ingstad opp et nytt forskningsfelt, bearbeidelsen av tekstilfunnene fra Kaupang og Oseberg-graven.

For sin innsats ble Anne Stine Ingstad i 1969 *Honorary Dr.* ved Memorial University, St. Johns, Newfoundland. I 1992 ble hun utnevnt til æresdoktor ved Universitetet i Bergen. Hun var også kommandør av St. Olavs Orden og var medlem av Vitenskapsakademiet i Oslo.

Hun var barnebarn av sogneprest Ole Moe og søster av kunsthistorikeren og pianisten Ole Henrik Moe.

## Bibliografi
* Ingstad, Helge; Ingstad, Anne Stine (2001). *The Viking Discovery of America: The Excavation of a Norse Settlement in L'Anse Aux Meadows, Newfoundland*. Checkmark Books. ISBN 0-8160-4716-2.

## Referanser


## Eksterne lenker
* Vinland og utgravningene ved L'Anse aux Meadows
* 
*
Ernesto Teodoro Moneta

**Ernesto Teodoro Moneta** (født 20. september 1833, død 10. februar 1918) var en italiensk journalist og fredsforkjemper. 

Han ble tildelt Nobels fredspris i 1907, for sitt arbeid i pressen og i fredskonferanser, både offentlig og privat, for å skape forståelse mellom Frankrike og Italia.

## Biografi
Moneta ble født inn i en velstående familie med liberale synspunkter. Han begynte på militærakademiet og kjempet sammen med Giuseppe Garibaldi den siste fasen av Italias samling. Moneta var vitne til den østerrikske generalen Radetskis herjinger i Milano i 1848. Skuffet over tapet ved Custoza i 1866 forlot han det militære og ble journalist. 

I 1867 ble han redaktør av avisen *Il Secolo* i Milano, som ble landets største. I spaltene argumenterte Moneta for å forene italiensk enhet og nasjonalisme med arbeidet for internasjonal fred og voldgift. Han ønsket seg et «fredsforbund av Europas stater».

Etter 30 år i avisen gikk Moneta av og ofret seg for fredssaken. Han grunnla og ble president i den lombardiske «Unione Lombarda per la Pace e l'Arbitrariato» (den lombardiske union for fred og voldgift). Han grunnlag fagtidsskriftet *La Vita Internationale* og utga fredsalmanakker for allmenheten*.* Han satt fra 1895 i styret for Det internasjonale fredsbyrå i Bern*.*

## Nobels fredspris
Moneta hadde vært foreslått til Nobels fredspris hvert år siden 1902, da han fikk prisen i 1907. Blant forslagsstillerne var Bjørnstjerne Bjørnson. Reaksjonene på utdelingen var positive Italia, Tyskland og Storbritannia, men den nordiske pressen stilte seg sterkt kritisk. I Norden var pressen skuffet over at prisen ikke gikk til Klas Pontus Arnoldson og Fredrik Bajer.

Utdelingen av Nobelprisen foregikk i 1907 ikke på annen måte enn at den ble kunngjort den 10. desember. Kunngjøringen ble utført av statsminister Jørgen Løvland i Nobelinstituttets festsal. Det skjedde etter at møtet var innledet ved en minnestund over kong Oscar II, som døde to dager tidligere.

Moneta vakte oppsikt da han støttet Italias angrep på Tyrkia i 1911. Han mente at angrepet gjenopprettet en balanse i middelhavsområdet. Albert Gobat som hadde fått prisen i 1902, mente at krigen krenket internasjonal rett. Bertha von Suttner krevde at Moneta skulle bli fratatt nobelprisen og tillitsvervene i fredsbevegelsen.  Fredskongressen i Geneve i 1912 fordømte Monetas syn.

Moneta gikk også inn for Italias tilslutning til ententen, men døde før første verdenskrig var over. 

## Referanser


## Eksterne lenker
Kula Kangri

**Kula Kangri** er et fjell i Himalaya, 7554 moh. Fjellet ble første gang besteget i 1937 av Chapman og Dawa Lama. 

Fjellet er del av en grensekonflikt mellom Bhutan og Kina. Bhutanske myndigheter hevder at dette er Bhutans høyeste fjell. Både kinesiske og japanske myndigheter hevder at Kula Kangri ligger i Tibet, og altså er en del av Kina. De samme hevder også at det nærliggende Gangker Punsum er høyere. 

## Eksterne lenker
* Drøfting av grense- og toppspørsmålet
Monsun

**Monsuner** er årstidsavhengige oppsamlinger av vind og nedbør. Tradisjonelt definert som en sesongmessig reversering av vinden fulgt av tilsvarende endring i nedbøren, men i dag benyttet for å beskrive sesongmessige endring atmosfærisk sirkulasjon og nedbør knyttet til asymmetrisk oppvarming av land og hav. Vanligvis benyttes betegnelsen monsun for å henvise til en svært nedbørsrik fase i en sesongmessig endringsfase, skjønt teknisk sett er det også en tørr fase.

## Etymologi
Monsun er avledet fra nederlandske *monssoen*, «handelsvind fra Indiahavet», igjen avledet fra portugisiske *monçao*, som er lånt fra arabiske *mawsim*, «årstiden», som henviser til «passende årstid» i henhold til sjøreise, pilegrimsreise og lignende.

## Beskrivelse
Monsuner dannes av at landmasser skifter temperatur raskere enn hav. Om vinteren blir landet raskere nedkjølt enn utenforliggende havområder, noe som skaper kjølige fralandsvinder. Motsatt stiger temperaturen over land raskere om sommeren, de oppvarmede luftmassene stiger, og lavtrykkene skaper fuktige pålandsvinder. Monsuneffekt finnes over hele verden, med varierende styrke. I Skandinavia er det østlig fralandsvind oftere om vinteren enn om sommeren.

**Asiatisk sommermonsun**: Sommermonsunen fra juni til september kommer med vind og regn fra sørvest inn over det indiske subkontinent og mot Himalaya. I noen områder er det så mye som 10 000&nbsp;mm nedbør i denne perioden

**Asiatisk vintermonsun**: Fra desember til mars blåser det kalde tørre vinder fra nordøst, ned fra Himalaya over India og ut i Indiahavet. I denne perioden er det vanligvis klarvær over India, mens det regner rikelig over kystområdene i Sørøst-Asia og i Australia.

## Se også
* Bhutans klima

## Referanser
Rotla

**Rotla** er en 40&nbsp;km lang elv i Nea-Nidelvvassdraget som renner gjennom Skarvan og Roltdalen nasjonalpark. Rotla har sitt utspring i Rotldalstjønna i Meråker og renner ut i Nea 15 km ovenfor Selbusjøen i Selbu.

## Referanser
Gangker Punsum

**Gangker Punsum** (*Gangkhar Puensum, Gankar Punzum*) er Bhutans høyeste fjell, og verdens høyeste fjell som ikke er besteget. Fjellet er 7&nbsp;570 meter høyt, og har en primærfaktor på 2&nbsp;995 meter. 

Fjellets høyde ble første gang målt i 1922. Imidlertid er kartene over dette området ikke helt nøyaktige, så fjellet er merket av på ulike steder på ulike kart. Den første ekspedisjonen som forsøkte å bestige fjellet fant det rett og slett ikke. 

Etter at Bhutan åpnet for fjellklatring i 1983 mislyktes fire ekspedisjoner i å bestige toppen i 1985-86. Fra 1994 er det blitt forbudt å bestige fjell høyere enn 6&nbsp;000 meter i Bhutan. Forbudet er dels begrunnet i sikkerhetsmessige forhold, og dels i fjellenes betydning i landets religion og folketro. Gangker Punsum vil derfor trolig beholde sin status som *verdens høyeste ubestegede fjell* i mange år framover. 

Navnet betyr «De tre brødrenes hvite topp».
## Referanser
Alfonso García Robles

**Alfonso García Robles** (1911–1991) var en meksikansk diplomat, politiker og nobelprisvinner. Han var knyttet til det meksikanske utenriksministerium fra 1939 og var blant annet delegat til San Fransisco-konferansen i 1945 som etablerte De forente nasjoner (FN).

Fra 1948 til 1957 var han sjef for politisk avdeling i FN-sekretariatet og innehadde deretter en ledende stilling i det meksikanske utenriksministerium. Han var Mexicos ambassadør til Brasil 1962-1964, statssekretær i det meksianske utenriksministerium 1964-1970, FN-ambassadør 1971-1975 og Mexicos utenriksminister 1975-1976.

I 1982 ble Garcia Robles tildelt Nobels fredspris sammen med Alva Myrdal for sitt arbeide for å etablere Latin-Amerika og det karibiske området som en atomfri sone (Tlatelolco-traktaten av 1967).

## Referanser


## Eksterne lenker
Fredrik Jacobson

**Fredrik Jacobson** (født 1974) er en svensk profesjonell golfspiller. Han ble profesjonell i 1994, og kvalifiserte seg samme år for Europatouren. Han spilte sin første sesong på PGA-touren i 2003, og han har hovedsakelig spilt her siden da.

Det skulle gå 161 turneringer før han vant sin første turnering som profesjonell; det gjorde han i Hong Kong Open på Europatouren i 2003-sesongen. Til gjengjeld vant han to andre turneringer samme år, og endte som nummer fire på Order of Merit.

I 2011 vant han sin første turnering på PGA-touren, Travelers Championship.

## Meritter
### Seire på PGA-touren
* 2011 Travelers Championship

### Seire på Europatouren
* 2003:
** Omega Hong Kong Open (desember 2002, men inngikk i 2003-sesongen)
** Algarve Open de Portugal
** Volvo Masters Andalucia

### Seire som amatør
* 1992:
** Swedish Boys Championship
** Doug Sanders Championship
** Euro Junior Masters
* 1994: British Youths Open Amateur Championship

## Eksterne lenker
* 
*
Typetall

**Typetallet**, også kalt **modus** eller **modalverdi**, er et sentralitetsmål som beskriver den tallverdien som har det største antall observasjoner, altså den det er flest av. Typetallet er den instans det er mest sannsynlig å treffe på i en målt mengde.

I tallrekken 1, 1, 2, 2, 3, 3, 3, 3, 3, 4, 4, 5, 6, 7, 7, 8, 9 er 3 typetallet fordi det er tallet som forekommer flest ganger. I tallrekken 11, 13, 13, 13, 14, 15, 15, 15, 15, 17 er 15 typetallet.

## Se også
*Gjennomsnitt
*Median
Tya (Tydal)

**Tya** er ei elv i Tydal kommune i Trøndelag. Den er ei sideelv til Nea og er 16,3 kilometer lang. Elva renner i nordvestlig retning fra Stuggusjøen i Stugudal til Ås i Tydal, hvor den munner ut i Nea.

Tya er en del av Nea-Nidelvvassdraget.

## Referanser
Fjellværsøya

**Fjellværsøya** (eller **Fjellværøy** eller **Fjellværøya**) er en øy i Hitra kommune i Trøndelag, nordøst for Hitra. Sundet mellom øyene heter Fillfjorden.

10. juli 1992 ble fergesambandet Fillan–Brøttingsvåg (1967&ndash;1992) erstattet av Fjellværøyforbindelsen som via flere fyllinger mellom holmer og skjær og den iøynefallende Krabbsundet bru (316 meter lang, lengste spenn 150 meter) knytter øyene sammen. Vegprosjektet er en del av Fastlandsforbindelsen Hitra–Frøya.

Nord for øya ligger Ulvøya forbundet med Knarrlagsundet bru.

På øya ligger en over 3&nbsp;000 år gammel grav fra bronsealderen. Det høyeste fjellet er Haggelbjøra, 143 moh.

## Referanser
Robbie Russell

**Robert Isaac Oleen Russell** (født 16. juli 1979) er en ghanesisk-amerikansk tidligere fotballspiller som spilte fotball på toppnivå i USA, Island, Norge og Danmark. Russell la opp som fotballspiller i 2013.

## Referanser


## Eksterne lenker
* 
*
Chumbidalen

**Chumbidalen** er en dal i Tibet, på grensen mellom Tibet, India (Sikkim), Bhutan og Himalaya. 

To store pass mellom India og Kina åpner seg her; *[[Nathula]]passet* og *Jeleplapasset*. Dalen ligger ca. 3000 moh. 

Chumbidalen var frontlinjen under Storbritannias militærekspedisjon til Tibet i 1904.
International Baccalaureate Organization

**International Baccalaureate Organization** (**IBO**) er en internasjonal ideell organisasjon grunnlagt i Genève i Sveits i 1968. Organisasjonens opprinnelige mål var å lage en internasjonal utdannelse som kunne godkjennes av universiteter verden over. Denne idéen ble til IB Diploma Programmet. IB Middle Years Programmet og IB Primary Years Programmet ble innført i 1994 og 1997 og betyr at man kan ta en IB-utdannelse fra treårsalderen til og med videregående skole.

## Norge
Per i dag har Norge fem godkjente IB Primary levels, lokalisert ved Children's International School, Fredrikstad, Kongsberg International School, Skagerak International School, International School Telemark i Porsgrunn og Trondheim International School.

## Referanser


## Eksterne lenker
*
Olomouc

**Olomouc** (tysk: *Olmütz*) er en by i regionen Olomouc i den østlige delen av Tsjekkia, og har en befolkning på ca. 100&nbsp;000. Byen var hovedstad i Mähren til 1641, da den ble erobret av svenskene under tredveårskrigen, og hovedstaden ble flyttet til Brno. Den har landets nest største historiske sentrum etter Praha.

Monumentet Treenighetsøylen i Olomouc er innskrevet på UNESCOs verdensarvliste.

## Referanser


## Eksterne lenker
*
Dzongkhag

**Dzongkhag** er den administrative enheten på fylkesnivå i Bhutan. 

Bhutan består av 20 dzongkhager, som igjen er videre inndelt i alt 205 gewog. Et dzongkhag administreres av en *dzongda* («fylkesmann»), som er en statlig embetsmann. I noen av fylkene finnes også en penlop, som har en halvt aristokratisk, lokal maktbase. 

Etter innføringen av *Local Government Act* i 2009 har landet fem ulike undernasjonale administrative områder
# Dzongkhag - i alt 20
# ''Dungkhag – undernivå som finnes i 9 av de 20 dzongkhag – i alt 16
# Gewog – i alt 205
# Chiwog, valgkretser bestående av en gruppe landsbyer, 5-6 i hvert gewog – i alt 1044
# Thromde, deler av landet er delt inn i Thromde i tillegg til, eller i stedet for gewog

## Se også
* ISO 3166-2:BT for ISO-koding av fylkene.
## Referanser
Ngawang Namgyal

**Ngawang Namgyal** (1594–1651) regnes som grunnleggeren av Bhutan. 

Han forente Bhutan til ett rike på 1630-tallet, og skapte en distinkt bhutansk kulturell identitet, som var ulik den tibetanske, som den stammet fra. Han innførte også den todelte statsskikken med en Druk Desi, som sto for den sivile administrasjonen av landet, og en Je Khenpo som religiøst overhode.

For å holde Bhutan sammen ble hans død holdt hemmelig i 54 år, og først avslørt i 1705. Seks etterfølgere i rollen som shabdrung, fra 1724 til 1931, regnes som hans inkarnasjoner. 

## Referanser
Jørgen Foss

**Jørgen Foss** (født 18. juli 1989 i Oslo, Sagene) er en norsk politiker, forbundsleder og skuespiller, kjent fra blant annet spillefilmen *[[Pitbullterje]]* og NRK-serien *[[Skolen (TV-serie)|Skolen]]*. Han var elev ved Bjølsen skole i årene 2003–2005 og Hartvig Nissens skole i årene 2005–2008, der han gikk på dramalinja. I 2016 hadde Foss den norske stemmen til Clawhauser i Disneys Zootropolis.

Foss var leder av Landsforeningen for overvektige mellom 2010 og 2015 og har bidratt i en rekke dokumentarer og debatter om overvekt og fedme. Han representerer Arbeiderpartiet i Oslo bystyre og i bydelsutvalget i bydel Sagene. I 2010 var han med å starte Arbeiderkulturfestivalen i Oslo.

Foss har vært en aktiv kulturforkjemper med sin bakgrunn fra korpsbevegelsen. Foss sitter i forbundstyret i Norges Musikkorps Forbund.

Jørgen Foss er sønn av Ole Johnny Foss, som er miljøarbeider i Kirkens Bymisjon og tidligere kokk. Ole Johnny Foss ble i 2012 omtalt i media under Breivik-saken i forbindelse med at han ble trukket ut som varalegdommer i rettssaken mot Breivik. Ole Johnny Foss ble senere funnet inhabil på grunn av sønnens AUF-medlemskap.

## Filmografi
### Filmer
* 2005: *[[Pitbullterje]]* (spillefilm)
* 2016: *[[Zootropolis]]* (animasjonsfilm) – norsk stemme til figuren «Clawhauser»
* 2018: *[[Vann over ild]]* (spillefilm)

### TV-serier
* 2004-2005: *[[Skolen]]*
* *[[Kometkameratene]]* (norsk dukkeserie for NRK)
* *[[Lilyhammer]]*
* *[[Nårje]]*
* *[[Leo og de utstøtte]]*
* 2013: *[[MasterChef|MasterChef Norge]] *– deltager i 2013-sesongen på TV3

## Priser/utmerkelser
* Lions frivillighetspris 2009
* Årets navn i Oslo Indre Øst østkantavisa
* Amanda for årets barne- og ungdomsfilm
* Norges Fremtid, kåret av TV 2 til å være et av Norges talenter i 2007

## Referanser


## Eksterne lenker
*
MF «Austrheim» (1971)

:*For fergen fra 1986 med samme navn, se [[MF «Austrheim» (1986)]]*

**MF «Austrheim»** var en bilferge som ble overlevert til rederiet Det Stavangerske Dampskibsselskab i 1971 som **MF «Finnøy»**. Fra 1995 til 2003 hadde fergen navnet **MF «Kvitsøy»**, mens den i perioden 2003 til 2012 het "Austrheim".

Fergen gikk i rutefart for HSD Sjø fra 2003, for Tide Sjø fra 2006, og for Norled fra 2012. Den ble slettet fra skipsregistret NOR den 10. april 2012 og solgt til Comatrans S.A. i Kamerun. Den gikk i trafikk mellom Tiko i Kamerun og Calabar i Nigeria under det nye navnet «Cameroon».  Den 25. august 2019 forliste fartøyet i Guineabukta underveis fra Calabar til Tiko. 111 personer ble reddet, men 14 personer ble funnet omkommet og minst 90 ble ikke funnet.

## Historie
*1971 (april): Levert som MF «Finnøy» for Det Stavangerske Dampskibsselskab, Stavanger og satt inn på det såkalte «Finnøysambandet»/«Midtsambandet»
*1990 (januar): I trafikk for Rogaland Trafikkselskap A/S
*1991 (desember): Overført til Rogaland Trafikkselskap A/S, Stavanger
*1992: Satt inn på sambandet Kvitsøy – Mekjarvik
*1995 (mars): Omdøpt til MF «Kvitsøy»
*1996 (september): Ommålt: 749 bruttoregistertonn, 299 nettoregistertonn
*2001 (august): Tatt ut av trafikk
*2003 (januar): Overført til Stavangerske AS, Stavanger
*2003 (september): Innkjøpt av HSD Sjø AS, Bergen. Omdøpt til MF «Austrheim».
*2019 (august): Kantret og sank i Guineabukta

## Skipet
Fergen var byggnummer 32 ved Løland verft i Leirvik i Sogn. Ved overleveringen i 1971 var tonnasjen 451 bruttoregistertonn og 228 nettoregistertonn. Hovedmaskinen var en sekssylindret totakts dieselmotor bygd av Wichmann Motorfabrikk AS på Rubbestadneset.

## Se også
*Flåteliste for Rogaland Trafikkselskap/Stavangerske

## Referanser


## Kilder

*www.skipet.no / Per Alsaker
*Fjordfähren in Norwegen - Austrheim  (tysk/norsk)
*Nøkkelopplysninger om Tide sine ferjer (arkivert versjon fra juli 2011 av original) Besøkt 10. august 2017

## Eksterne lenker
* 
*
Anton Hansen

**Anton Christian Vilhelm Hansen** (født 26. juni 1891 i Vedskølle ved Køge, død 14. september 1960 i København) var en dansk karikaturtegner, antimilitaristisk, sosialistisk kunstner og avholdsmann.

## Karriere
Hansen ble utdannet som maler i København i 1909, og deretter ansatt som teatermaler. Han tegnet politiske og sosiale satiriske tegninger til Arbeiderbladet i Kristiania fra 1908 og til Ekstrabladet i København og fra 1909 til 1918. Han oppholdt seg i Norge fra 1919 til 1924. I det interskandinaviske vittighetsbladet Exlex var han den eneste faste tegneren ved siden av Ragnvald Blix som også redigerte bladet. Hansen tegnet også for det tyske Simplicissimus fra 1912 til 1932, og seinere arbeidet han blant annet for de danske avisene Socialdemokraten, Information (1945–1947) og til sist Ekstrabladet. 

Hansen var en skrivefør kunstner, tidvis ansatt i Det norske Arbeiderparti, medlem av foreningen Mot Dag i Kristiania fra 1922 og medredaktør for deres tidsskrift *Mot Dag* fra 1923 til 1924. Han var dessuten redaktør av det sosialistiske Clarté fra 1926 til 1927. Hansen var ellers malermester i København fra 1934 og illustrerte flere bøker og utgav egne samlinger. 

Hansen mottok Grand Prix i Brussel i 1935.

Hansen er blitt omtalt som «mellomkrigstidens sorte satiriker» og en av sin samtids store «arbeidertegnere». Selv om uttrykket var satirisk, viste han imidlertid alltid omtanke for de svakeste og var svært opptatt av arbeidsfolks og fattigfolks livsgrunnlag og levekår også i utøvelsen av sin kunst.

## Referanser


## Eksterne lenker
* Kort biografi på Kunstindustrimuseet i København
* Utstilling omtalt i Østlandets blad
* Biografi
* Anton hansen om egen bakgrunn
Eidfjord (skip)

Skip med navnet **«Eidfjord»**:

*M/F Eidfjord (1935) (Som M/F «Eidfjord» 1935 – 1973)
*M/F Eidfjord (1975) (Som M/F «Eidfjord» 1975 – 1987) (Nå M/F «Utstein»)
*M/F Bjørgvin (1975) (Som M/F «Eidfjord» 1987 – )
Twiglets

**Twiglets** er en kjeksbasert snack formet som små kvister. Snacksen ble lansert i 1929. Opprinnelig hadde den en smakstilsetning på overflaten som kunne minne om Marmite eller Vegemite, men den kommer nå med flere forskjellige smaker. Twiglets er et merkenavn som blir produsert av The Jacobs Bakery Limited, en underdivisjon til United Biscuits.

Twiglets er opprinnelig britisk, og har vært vanskelig å få kjøpt utenfor Europa. Men i de senere årene har man også markedført det i USA.

## Referanser


## Eksterne lenker
*
Rokk (fabeldyr)

En **rokk**, **rukk**, **ruchch** eller **rukh** (fra persisk رخ *rokh*), også kalt **Fugl Rokk**, er en kjempestor fabelfugl som er kjent fra arabiske eventyr. 

## Bakgrunn
Kjempefuglen Rokk er særlig kjent fra fortellingene om Sinbad sjøfareren i eventyrsamlinga *[[Tusen og en natt]]*. Fuglen var enorm. Den målte tusen favner mellom vingespissene og kunne leve i to tusen år. Den beskrives ellers som hvit  og sterk nok til å løfte og spise elefanter.
 
Opprinnelsen til fabelvesenet er ukjent, men det er mulig at sagnet opprinnelig omtalte en virkelig fugl som finnes omtalt av forfattere fra Midtøsten på 700-tallet. Så seint som på 1500-tallet skal en slik fugl ha blitt sett av en engelskmann på reise i Det indiske hav. Et annet opphav til fortellingene om kjempefuglen kan være den enorme Aephornys, elefantfuglen fra Madagaskar. Den er nå utryddet, men var over tre meter høy og kunne ikke fly. En tredje teori om bakgrunnen for sagnet om rokk-fuglen foreslår at fremmede folk som har sett struts og kan ha trodd det var kyllinger av en mye større fugl fordi strusen har et så spesielt utseende og ikke kan fly.

Legenden om Rokk, popularisert i den vestlige verden gjennom oversettelser av Tusen og en natt, var vidt spredt i Østen. I senere tider søkte man fuglens hjem i Madagaskar-regionen, hvor store grener fra rafiapalmen som ligner på fjær, har fått navnet *Rokks fjær*.

## Se også
* Fugl Dam, kjempefugl i norsk eventyr
* Fugl Grip
* Fugl Gam
* Fugl Føniks
* Ziz, kjempefugl i jødisk tradisjon
* Homa
* Simurgh
* Peng, kjempefugl i kinesisk mytologi

## Eksterne lenker
* Thousand Nights and a Night – notes: Rukh
MF «Bjørgvin»

**MF «Bjørgvin»**, senere **«Eidfjord»** og **«Nosac»**, er en bilferge bygget i 1975 for Rutelaget Askøy-Bergen. Bilfergen gikk i fergesamband på Vestlandet frem til 2007.  Den ble senere solgt til Kroatia og går i trafikk i området rundt Split i Kroatia.

## Fergessamband
Bilfergen har gått i rute på følgende fergesamband i Norge:

*1975–1986 Kleppestø–Bergen
*1986 Bruravik–Brimnes
*1986–1998 Hatvik–Venjaneset
*1998–2000 Halhjem-Våge-Bruntveit
*2000–2002 Reserveferge
*2002 Hatvik–Venjaneset
*2002–2007 Leirvåg-Sløvåg-Skipavik

## Historie
*1975: Juli: Levert som «Bjørgvin» for Rutelaget Askøy-Bergen AS, Kleppestø
*1986: September: Innkjøpt av Hardanger Sunnhordlandske Dampskipsselskap, Bergen
*1987: Mai: Omdøpt «Eidfjord»
*1995:   8. mai: Seks personer omkom da en rutebuss trillet av «Eidfjord» ved Hatvik. Ulykken skjedde da fergen skulle legge til kai
*1996: August: Ommålt: 1 213 BT, 324 NT
*2001: Juni: Rederiet omdøpt HSD Sjø AS, Bergen
*2006: November: redeiet fusjonert med Gaia til Tide Sjø AS
*2007:   13. juli: I opplag
*2007: September: Solgt til Kroatia og bygget noe om. Gitt navnet Nosač
*2010: Er i rute som bilferge i Kroatia mellom Lopar/ Rab og Valbiska/ Krk for Linijska Nacionalna Plovidba d.d www.lnp.hr

## Skipet
Fergen var byggnummer 38 ved Løland Verft i Leirvik i Sogn. Ved overlevering var tonnasjen 912 bruttoregistertonn og 493 nettoregistertonn. Hovedmaskinen er en sekssylindret totakts dieselmotor bygd av Wichmann Motorfabrikk AS på Rubbestadneset. Oppgitt ytelse er 1&nbsp;650 bhk.

## Referanser


## Kilder
* 
* 
* 

## Eksterne lenker
* 
*
Virkningsgrad

**Virkningsgrad** kaller vi en størrelse som beskriver effisiensen til en energiomvandler.
Det er tre størrelser i spill: Tilført, avgitt og tapt effekt.

:\ P_{inn} = P_{ut} + P_{tap}

Virkningsgrad er per definisjon forholdet mellom avgitt effekt og tilført effekt. Virkningsgrad er et enhetsløst tall med en verdi mellom 0 og 1. Virkningsgraden skrives ofte i prosent; en virkningsgrad på 0,9 tilsvarer 90&nbsp;%. Termodynamikkens 2. lov forbyr virkningsgrader lik eller over 1.
Virkningsgraden kan beskrives som

: \mathrm{virkningsgrad} = \eta = { P_{ut} \over P_{inn}} 

Siden energi er lik effekt ganger tid kan en betrakte energien i stedet for effekten i noen tilfeller.

For det aller meste kan virkningsgraden betraktes som en reell verdi. Tapene går over i varme og koster penger.

Eksempler:
*Bensinmotor: Bensineffekt inn, Akseleffekt ut
*Girkasse: Akseleffekt inn, hjuleffekt ut
*Elektronisk strømforsyning: Lysnetteffekt inn, forbrukseffekt ut
*Solceller: Soleffekt inn, elektrisk effekt ut
*Vedovn: Vedens brennenergi inn, oppvarmingsenergi ut

Hvis en lar *&eta;* være totalsystemet så har en for et totalsystem som består av K delsystemer i kjede
:\eta = \prod _{k = 1} ^{K} \eta_k = \eta_1 \cdot \eta_2 \cdot \eta_3 \cdot \eta_4 \cdot ...  \eta_{K - 1} \cdot \eta_K

hvor hver *&eta;<sub>k</sub>* er virkningsgraden til et delsystem.

## Eksempel - varmepumpe
Virkningsgraden forteller her hvor mye av tilført energi en varmepumpe klarer å omforme til den energien den *faktisk* skal produsere. I dette tilfellet er hovedoppgaven å produsere varmeenergi.

Noe effekt vil her tapes til annen energi som lyd, vibrasjoner, motorvarme og lignende. 

Virkningsgraden kan ikke overstige 1 (100 prosent), og dersom 40 prosent av all effekt går til annen energi enn varmeeffekt, er varmepumpens virkningsgrad i dette tilfellet 60 prosent. 

## Referanser
Lucy Davis

**Lucy Davis** (født 1973) er en engelsk skuespillerinne. Hun er mest kjent for sin rolle som Dawn Tinsley i BBC-serien *[[Kontoret]]*.

Før rollen i *[[Kontoret]]* hadde hun for det meste småroller i TV-serier, i tillegg til å ha rollen som Hayley Jordan i BBC-radioserien *[[The Archers]]*. Etter serien har hun hatt større roller i filmer som *[[Shaun of the Dead]]* og *[[Sex Lives of the Potato Men]]*. Hun har nå flyttet fokuset fra engelske filmer til Hollywood.

## Referanser


## Eksterne lenker
*
Energiloven

**Energiloven** (fullt navn **lov om produksjon, omforming, overføring, omsetning, fordeling og bruk av energi m.m.**) er en norsk lov som har til formål å sikre at produksjon, omforming, overføring, omsetning, fordeling og bruk av energi foregår på en samfunnsmessig rasjonell måte, herunder ta hensyn til allmenne og private interesser som blir berørt.

Loven ble vedtatt av Stortinget 29. juni 1990 og trådte i kraft 1. januar 1991, med unntak av visse bestemmelser som fikk umiddelbar virkning. Den innførte et marked for kjøp og salg av elektrisk energi, og dermed også en mer markedsstyrt energiutbygging, mindre avhengig av politiske vedtak.

Daværende olje- og energiminister, Eivind Reiten fra Senterpartiet, blir av mange sett som den drivende kraft bak gjennomføringen av loven.

## Se også
* Forskrift om systemansvaret i kraftsystemet

## Referanser


## Eksterne lenker
* Lovdata
Nesjøen

**Nesjøen** er et reguleringsmagasin i Nea-Nidelvvassdraget som ligger i Sylan i Tydal kommune i Trøndelag. Nesjøen ble til ved at Nea ble demt opp og Neamyrene lagt under vann. Trondheim Energiverk fikk konsesjon i 1968 og utbyggingen var fullført i 1971. Ved oppdemmingen ble Nesjøen sammen med Esandsjøen til et sammenhengende magasin med en kapasitet på 625 millioner kubikkmeter. Nesjøen har et nedbørfelt på 681,32&nbsp;km².
__NOTOC__

## Se også
* Liste over innsjøer i Skandinavia

## Fotnoter



## Referanser




## Eksterne lenker
* NVE dybdekart, Essandsjøen
Susa (Piemonte)

**Susa** er en by i Piemonte i Italia. Den ligger ved en sideelv til elven Po, ved foten av Alpene, 51 km vest for Torino.

Byen er katolsk bispesete, og katedralen går tilbake til 1029. Byen har også en triumfbue bygd av den romaniserte høvding av sugiusianerne til Augustus' ære i 8 f.Kr.

## Referanser


## Eksterne lenker
*
Sylan

**Sylan** (*Sylane*, *Sylene*, svensk: *Sylarna*, sørsamisk: *Bealjehkh*) er et fjellområde i grensetraktene mellom Trøndelag og Jämtland. 
11. april 2008 ble Sylan vedtatt vernet som landskapsvernområde.

Sentralt i området ligger Sylmassivet med Storsylen (1762 moh.) som høyeste topp og Trøndelags høyeste punkt nord for Oppdal. Det er flere turisthytter i området og Trondhjems Turistforening driver bl.a. Schulzhytta i Roltdalen, Storerikvollen og Nedalshytta ved Nesjøen. På svensk side finner man bl.a. Blåhammarens Fjällstation, Sylarnas Fjällstation og Fjällstuga Helags. Det er et godt utbygd rutenett for fjellvandrere som strekker seg fra Kvitfjellhytta (Nord-Trøndelag Turistforening) under Skarvan i nordvest til Bydalen i Jämtland øst. 

Essand/Nesjøen (66 km²) ligger ved Sylmassivet. 
Sylan kan være relativt værharde og det har forekommet flere dødsulykker. Den mest kjente var i januar 1719 da den svenske general Carl Gustaf Armfeldt mistet rundt 3000 karolinere (soldater) i en snøstorm.

## Referanser


## Eksterne lenker
* Turforslag til Sylan på DNT og NRKs nettsted ut.no
De svarte ridderne

***De svarte ridderne*** er en underholdningsbokserie skrevet av Margit Sandemo. Serien består av 12 bøker og handler om overnaturlig ting og kjærlighet. Serien handler også om hovedfigurene Antonio, Jordi, Unni og Morten, som er etterkommere av riddere, og deres kamp mot en forbannelse og for kjærlighet.

Morten, 24 år, Unni, 21, og Antonio, 27 år, finner ut at de har snublet over noe skremmende som later til å ha røtter langt tilbake i tiden. I slektene deres dør den førstefødte i en alder av 25 år. De blir trukket inn i en heksegryte av vonde drømmer, advarende innskrifter på pergamentruller, svarte ryttere og hatefulle munker. Et merkelig tegn dukker opp overalt.

Alle tre blir utsatt for angrep fra høyst levende personer. Morten blir meget alvorlig skadet.
Antonios storebror Jordi har dødd fire år tidligere, 25 år gammel. Han var Unnis store kjærlighet. Etter hans død vil den onde arven gå videre til Antonios eventuelle barn, så han akter ikke å få noen.

Men så møter de Jordi som lever et slags frostomhyllet halvliv etter å ha sluttet en pakt med fem spanske riddere fra en forgangen tid. På grunn av hans interesse for deres bitre skjebne har de gitt ham fem års henstand for at han skal forsøke å løse gåten deres. Jordi har imidlertid ikke fått tid til undersøkelser, for både hans bror og Morten og Unni blir hele tiden angrepet, og han må beskytte dem.
Geir Hasund

**Geir Hasund** (født 1971) er en norsk tidligere fotballspiller. Han spilte som regel i en offensiv midtbanerolle, eller som spiss. Han er kjent for sine perioder i eliteserieklubbene Viking og Brann.

Etter å ha markert seg i moderklubben Hødd, slik hans far Kjetil Hasund i sin tid gjorde, debuterte han i eliteserien for Viking i 1993. Der slet han med å spille seg til fast plass i Stavanger-klubben. Året etter gikk turen turen til Bergen og Brann. Han spilte seg til fast plass i den første sesongen, selv om han hadde en spillestil som ikke alltid var like populær hos alle Brann-supporterne, men Hasund hadde en egen evne til å markere seg i viktige kamper. Høstsesongen i 1995 blir i så måte stående som hans beste. I Brann huskes han spesielt for innsatsen i den andre semifinalen mot Lillestrøm i cupen i 1995, og for kampene mot PSV Eindhoven og Liverpool i cupvinnercupen i 1996/1997-sesongen. I 1998 var Hasund en av flere spillere som ble oppsagt i Brann, og han valgte å avslutte karrieren i Åsane.

Pr. januar 2009 er Hasund sportslig leder i Hødd.

Da Norges Fotballforbund i 1992 offentliggjorde et talentutviklingsprosjekt som skulle sørge for at det norske landslaget ville kvalifisere seg for VM i 1998, var Hasund listet opp som en av de 51 spillerne det skulle satses på.

Hasund endte 1992-sesongen som toppscorer i 1. divisjon med sine 24 mål for Hødd.

**Karriere som spiller**

## Referanser


## Eksterne lenker
*
Ole Marcus Mærøe

**Ole Marcus Mærøe** (født 31. august 1981) er en norsk politiker.

I 2007 var han leder av Rødt Tønsberg. Mærøe satt i AKPs sentralstyre fra 2004 til partiets nedleggelse i forbindelse med sammenglåingen med RV og dannelsen av Rødt i 2007, og var fra 2006 til 2007 faglig ansvarlig i AKPs sentralstyre sammen med Johan Petter Andresen.

Mærøe jobbet fram til 2006 i Posten, og hadde en rekke verv i Vestfold og Telemark krets i Postkom. Han toppet RV-lista i Stokke kommune i 2003, og var vara for Rødt i Vestfold Fylkesting i perioden 2007-2011. Han var medlem av Rød Ungdoms landsstyre 2003-2006.

Fra 2019 til 2021 var han leder av Rødt Vestfold, og medlem i Rødts landsstyre. Han var han Rødts førstekandidat til kommunestyret i Tønsberg 2019, og ble valgt inn som eneste representant.

Mærøe har også vært vokalist og gitarist i bandet «Marcus Thrane».

## Referanser
Pitbullterje

***Pitbullterje*** er en norsk filmkomedie fra 2005 regissert av Arild Fröhlich. Hovedrollene spilles av Petrus A. Christensen og Jørgen Foss, mens sentrale biroller spilles av Atle Antonsen, Robert Lindahl Haug og Kristin Skogheim. Manus er basert på Endre Lund Eriksens bok *Pitbull-Terje går amok* (2002). Boka fikk Kulturdepartementets pris som beste skjønnlitterære bok for barn og ungdom i 2002.

Pitbullterje ble sett av 205 000 på kino i Norge.

Den ble belønnet med Amandaprisen for beste barne- og ungdomsfilm.

Den fikk terningkast fire av anmelderne i *[[Aftenposten]]*, *[[Dagbladet]]*, NRK, *[[Adressa]]* og *[[VG]]*, mens *[[Dagsavisen]]* og *[[Stavanger Aftenblad]]* gav tre.

## Handling
Jim er 12 år gammel, og sliter med å skaffe seg venner. Han har en mor som sliter med angst og aldri går ut av hjemmet deres lenger. På skolen blir han tvunget til å kjøpe øl eller røyk og arrangere fester. Hjemme må han ta hånd om moren sin, som har isolert seg i sengen sin med en video av månelandingen som hun ofte ser på VHS.

Men en dag begynner en ny gutt som heter Terje (en overvektig gutt, som påstår at han eier en pitbull) i klassen hans. Han blir umiddelbart ekskludert fra resten av klassen, men han anser snart Jim som sin beste venn.

## Skuespillere
* Petrus Andreas Christensen som Jim.
* Jørgen Foss som Terje
* Robert Lindahl Haug som Kurt
* Vetle Næss som Roger
* Charlotte Brode som Hanne
* Rosa Engebrigtsen Bye som Kari.
* Kristin Skogheim som moren til Jim
* Atle Antonsen som Torstein
* Andreas Cappelen som Berne
* Nina Engelund som en butikk-ansatt
* Martin Anda som Jens

## Priser
* 2006 – Amandaprisen for beste barne- og ungdomsfilm
* 2006 – Spesialpris i Montreal
* 2006 – Sølvklump for beste norske kinofilm 2006
* 2006 – Barnefilmprisen under filmdagene i Lübeck i Tyskland

## Referanser


## Eksterne lenker
*
Snape

Båtgraven fra **Snape** er en angelsaksisk grav fra det 5. århundre eller 6. århundre fra Snape Common ved Aldeburgh i East Anglia, England. En rekke gravhauger ble gravd ut her i 1862, og i den største haugen ble det funnet rester av et 15 meter langt klinkbygd skip. Graven inneholdt fragmenter av grønt glass og en gullring fra senromersk tid.
Det ble også funnet rester av menneskehår i graven.

Funnene og dokumentasjonen finnes i dag i Aldeburgh Moot Hall Museum i Aldeburgh.

## Se også
*Gokstadskipet
*Osebergskipet
*Tuneskipet
*Sutton Hoo
*Grønhaug
*Storhaugfunnet

## Litteratur
* Bruce-Mitford, R., *The Snape Boat-Grave* i *Aspects of Anglo-Saxon Archaeology: Sutton Hoo and other Discoveries* (1974)
* Filmer-Sankey, W., *Snape Anglo-Saxon cemetery: the current state of knowledge* i M.Carver, *The Age of Sutton Hoo*, 39-51 (1992)
9-ball

**9-ball** (eller **nierball**) er en variant av biljard, med historiske røtter i USA helt tilbake til 1920-tallet. Spillet kan spilles av et hvilket som helst antall spillere, selv om det vanligste er at to personer spiller mot hverandre. Igjennom store deler av historien har 9-ball vært kjent som et «pengespill», både i profesjonelle sammenhenger og på den lokale puben. 

I løpet av de siste årene er nierball blitt den vanligste biljardformen i konkurransesammenheng. 

## Spillet
Spillet foregår på et vanlig biljardbord med seks lommer, og med ti baller. Køballen, som vanligvis er hvit, slåes mot en eller flere av de ni andre ballene. De andre ballene er nummerert fra én til ni. Målet med spillet er å putte nierballen på en måte som er lovlig ifølge reglene.

De fleste reglene er relativt konsekvente uavhengig av om det spilles profesjonelt eller på amatørnivå. 

I 9-ball må spilleren bestandig treffe ballen med det laveste nummeret med køballen, før køballen treffer eventuelle andre baller, hvis ikke har man gjort en feil. Dette betyr ikke at ballene må puttes i denne rekkefølgen; man kan putte en hvilken som helst ball, så lenge køballen treffer den ballen med lavest nummer først. På grunn av at 9-ball ikke er et meldespill, kan man også putte nierballen på denne måten, og dermed vinne spillet. En spiller vinner også hvis han putter nierballen når han bryter i det første støtet.

Spillerne veksler på å spille, og beholder turen hvis man putter en ball. Hvis man bommer, gjør en feil eller vinner, blir det nestemann sin tur. Hvis man gjør en feil får motstanderen legge køballen hvor som helst på biljardbordet før sin tur.

## Eksterne lenker
* WPA/BCA World Standardized Rules for nine-ball
* Pro9 &mdash; website detailing the many nine-ball tournaments held within the British Isles and beyond.
* Historical nine-ball and ten-ball match videos by year
Mikojan-Gurevitsj MiG-21

**Mikojan-Gurevitsj MiG-21** (NATO-kallenavn **Fishbed**) (kyrillisk skrift: МиГ-21) er et en-motors sovjetisk-bygget jagerfly produsert av Mikojan-Gurevitsj. Det skal ha vært produsert i over 8&nbsp;000 eksemplarer og er derfor det mest produserte supersoniske flyet i verden. Flyet ble produsert i 20 forskjellige varianter og ble eksportert til om lag 30 land.

## Historikk
Den første prototypen med deltavinge, kalt Ye-4 eller E-4, fløy 14. juni 1956, og flyet ble satt i produksjon tidlig i 1959.

MiG-21 ble brukt av de kommunistiske styrkene i Vietnamkrigen, og ble regnet som et avansert jagerfly på den tiden. Med sin deltavinge var det den første jageren Sovjetunionen produserte som var egnet til både luftkamp og avskjæring. 

Flyet er ganske lett, og kan oppnå Mach 2 ved hjelp av etterbrenner. Sammenlignbare fly er det amerikanske F-104 Starfighter og det franske Mirage III.

MiG-21 dannet sammen med MiG-17 ryggraden i det nord-vietnamesiske luftforsvaret under Vietnamkrigen. MiG-21 var ofte i luftkamp med amerikanske fly som F-105 Thunderchief, F-8 Crusader og mest av alt F-4 Phantom II.

## Spesifikasjoner (MiG-21-93)

## Referanser


## Eksterne lenker
* 
* MiG-21 i Norsk Luftfartsmuseum, Bodø
Utbrenthet

**Utbrenthet** er i dag et begrep som brukes først og fremst om personer som har «kjørt seg for hardt» på jobben, ofte i kombinasjon med belastninger i privatlivet. Utbrenthet kan utvikle seg når kroppens antistressmekanismer aldri får muligheten til å hvile. Vi kaller det ofte «utbrenthet» eller «å møte veggen» når ildsjeler ikke orker mer, eller stopper helt opp for noe som både vi og vedkommende normalt ville kalle fillesaker.

## Symptomer
*Utmattelse og trøtthet (fysisk og/eller psykisk)
*Du blir amper og irritabel 
*Sover dårligere 
*Depresjon og angst
* Depersonalisering/kyniskhet (holder avstand til mennesker og oppgaver)
* Åndelig tomhet
* Følelsen av å være mindre kompetent og effektiv

## Behandling
Det finnes ingen bestemt medisinsk behandling for utbrenthet. Legen vil ofte undersøke deg og prøve å utelukke andre sykdommer. Hvis konklusjonen blir «utbrenthet», må du ta tiden til hjelp for å komme til krefter igjen.

Det er viktig å få nok hvile, gjøre endringer i de sammenhengene som sliter en ut (jobb, skole, privatliv, frivillig tjeneste, aktiviteter). Hvis en fortsetter i samme spor, blir det ikke bedre. Noen anbefaler trening. Og det er en god måte å få ut frustrasjon og bygge seg opp på hvis ikke kroppen er for sliten.

## Forebygging

Det er vanskelig for en som er midt i prosessen å se at eventyret om «drege du den, så drege du den au» kan bety noe. 
*Er en heldig og ser litt av det i tide: Finn en person det går an å snakke med. Ikke skryt av hvor travelt du har det, men avlegg rapport og se deg selv med den andre personens øyne.
*Glem «skal bare ordne dette og det, så» -. Ta pausen!
*Fyll på med andre ting som du vet lader deg opp igjen.
*Litt langsommere fører til målet – det er bedre å komme fram enn å segne på veien.

Arbeidsgiver har begrensede muligheter til å gripe inn, men bør spørre seg selv om mengden gjøremål står i forhold til hva en enkelt person kan klare som jevn belastning, hvis han/hun skal ha energi tilovers til skippertakene. Det er lett å spørre et ja-menneske om mye – men **alle** har sine ressursbegrensninger.
Cassius

**Cassius** var en fransk house-duo bestående av Philippe Cerboneschi og Hubert Blanc-Francard, bedre kjent som Philippe Zdar og Boom Bass. De har gitt ut fem album: *1999*, *Au Rêve*, *15 Again*, *Ibifornia* og *Dreems.*

Den 19. juni i 2019, omkom Philippe Cerboneschi etter å ha falt ned fra en bygning i Paris. Han ble bare 52 år gammel. To dager senere kom deres siste album *Dreems* ut.

## Eksterne lenker
*
Tordesillas

**Tordesillas** er en by i den spanske provinsen Valladolid og ligger i nærheten av Duero-elva. Tidligere var Tordesillas ofte en kongelig residens. Den 7. juni 1494 ble Tordesillastraktaten mellom Spania og Portugal signert i byen.

## Referanser


## Eksterne lenker
*
Randi Monsen

**Randi Monsen** (født 18. februar 1910 i Hamar, død 24. august 1997) var en norsk tegner og illustratør. Hun ble særlig kjent som avistegner i Arbeiderbladet.

Randi Monsen gikk på Statens håndverks- og kunstindustriskole og Statens kunstakademi i periodene 1934&ndash;1935 og 1940&ndash;1944 som elev av Per Krohg og Thorbjørn Lie-Jørgensen. Fra 1945 til 1980-tallet var hun tilknyttet Arbeiderbladet i Oslo, der hun særlig bidro med portrett- og teatertegninger. Hun har ellers illustrert flere bøker og lagd en rekke karikaturportretter. 

Randi Monsen deltok på en stor mengde utstillinger. Hun ble innkjøpt av blant annet Nasjonalgalleriet og Riksgalleriet. 

Randi Monsen var datter til arbeiderpartipolitikeren Fredrik Monsen.

Som leder av Tegnerforbundet fikk Randi Monsen opprettet Norsk illustrasjonsfond i 1979.
## Illustrerte bøker (utvalg)
* *Herrefolk og andre fe* av Dorian Red (psevdonym for Arne Paasche Aasen) – boken er en samling karikaturer i tekst og bilder av NS-koryféer fra krigstiden
* *Bak disken og på landeveien* av Otto A. Diserud
* *Tanker i hytt og vær* av Odd Bang-Hansen
* *Ni venner i profil* av Christian S. Oftedal
* *Premierer og Portretter* av Paul Gjesdahl

Randi Monsen var datter av politikeren Fredrik Monsen (1874–1954) og søster til pressemannen Per Monsen (1913–1985).

## Referanser


## Eksterne lenker
* Omtale i ''Norsk biografisk leksikon''
Bankhaus Mendelssohn

**Bankhaus Mendelssohn** var et tysk privatbankhus med sete i Berlin. Det ble senere tatt over av Deutsche Bank.

## Historie

Bankhuset ble grunnlagt 1795 av Joseph Mendelssohn i Spandauer Straße med to ansatte. Senere ble også broren Abraham Mendelssohn Bartholdy ansatt i virksomheten.

1820 åpnet bankhusets kjente hovedkvarter i Jägerstraße 49-51, hvor senere det såkalte *[[Berliner Bankenviertel]]* (bankkvartalet) etablerte seg. I bygningen befant hovedkvarteret for den største tyske privatbank seg frem til 1939. I bankkvartalet lå også Bankhaus Magnus.

Fra 1860 og frem til utbruddet av første verdenskrig var Mendelssohn de russiske tsarenes bankierer, og en førende utsteder av russiske statslån.

De vanskelige tidene fra 1914 til 1923 og den økonomiske krisen i 1929 overlevet bankhuset godt.

I 1939 ble bankhuset med 130 medarbeidere, en forvaltningskapital på 100 millioner riksmark og en egenkapital på 22 millioner riksmark overtatt av Deutsche Bank, etter at Mendelssohn-familien ble nektet å eie banken på grunn av sin jødiske avstamning (til tross for at familien var kristen).

## Eksterne lenker
* Mendelssohn-Erben unterliegen im Kampf um Bankhaus
Ulf Dreyer

**Ulf Dreyer** (født 27. desember 1924, død 31. mai 2010) var en norsk kunstner. Han var utdannet ved Statens Håndverks- og Kunstindustriskole, Det Illegale Akademi og Werkkunstschule Münster i Westfalen. Hans tidlige arbeider var maling inspirert av Alf Rolfsen og Axel Revold. Senere gikk det mer i grafikk. Kunstneren har gjort utsmykninger i Tromsø (rådhus, Breivika VGS, posthus, domkirke, lufthavn og svømmehall, logoen til universitetet), Bodø sykehus, Marnardal kommunehus, Finnsnes kirke, og Målselv kirke.

Deler av kunstnerens verksted er bevart på Kulturtorvet i Lindesnes.

## Referanser